Diari Oficial de la Generalitat Valenciana


Sumari del DOGV 2915, del 24-01-1997 (1997/899677)

ACORD de 27 de novembre de 1996, de la Comissió Territorial d'Urbanisme de València relatiu a la modificació número 1 del Pla Parcial Sector-1 Bony de Catarroja.
-----------------------------------------------------------------------------------------------------------------------------------------------------------------

### Dades del document

Número de DOGV
:   2915

Data del DOGV
:   24-01-1997

Secció del DOGV
:   ALTRES DISPOSICIONS

Número del document
:   1997/899677


Data del document
:   27-11-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 27 de novembre de 1996, de la Comissió Territorial d'Urbanisme de València relatiu a la modificació número 1 del Pla Parcial Sector-1 Bony de Catarroja.  
La Comissió Territorial d'Urbanisme de València, en sessió de 27 de novembre de 1996, va adoptar el següent acord:  
Vist l'expedient enviat per l'Ajuntament de Catarroja, relatiu a la modificació número 1 del Pla Parcial Sector-1 Bony i, d'acord amb els següents:  
Antecedents de fet  
Primer  
L'Ajuntament va acordar sotmetre a exposició pública l'expedient en data 20 de juny de 1996, i després del pertinent període d'exposició, sense que s'hi presentaren al·legacions, es va aprovar provisionalment el 12 de setembre de 1996.  
Segon  
Han estat enviats tres exemplars del projecte degudament diligenciats, que consten de memòria, pla de qualificació del sòl del planejament vigent i pla de qualificació modificat, documentació considerada suficient per a l'objecte pretés.  
Tercer  
Catarroja disposa de Pla General d'Ordenació Urbana aprovat definitivament per la Comissió Territorial d'Urbanisme de València en sessió de 29 de març de 1988.  
En l'àmbit del sector, objecte de la modificació existeix un Pla Parcial aprovat per la Comissió Territorial el 5 d'octubre de 1993.  
Quart  
La modificació afecta als sòls qualificats pel Pla Parcial com a equipaments per a serveis d'interés públic i social.  
Aquest Pla ordenava un sector de SUP d'ús global industrial, i seguint les determinacions del Reglament de Planejament, qualificava com a equipament parc esportiu, comercial i social tres parcel·les amb la superfície que s'hi estableix, que sumaven un total de 5.576,27 metres quadrats.  
L'objecte de la modificació és eliminar els usos prefixats en aquests sòls, que passaran a considerar-se genèricament, sòl per a dotacions públic, sobre el qual s'admet la implantació de qualsevol ús d'aquesta naturalesa.  
En concret es pretén permetre, segons es desprén de la memòria del projecte, la instal·lació d'un parc comarcal de bombers, i l'Ajuntament està tramitant, simultàniament amb aquesta modificació, la corresponent cessió de sòl al consorci provincial.  
Cinquè  
La Comissió Informativa de la Comissió Territorial d'Urbanisme de València, en sessió de 21 de novembre de 1996, va emetre l'informe relatiu al projecte que ens ocupa, i compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
L'article 22 de la Llei Reguladora de l'Activitat Urbanística estableix com a estàndards mínims preceptius per al planejament parcial, entre altres coses, una reserva de sòl amb destinació per a dotacions pública, sense prefixar usos, a excepció de la reserva mínima per a zones verdes públiques i, quan siga d'aplicació la disposició transitòria vuitena d'aquesta llei, la reserva de sòl escolar.  
L'article 58.4 del mencionat text legal, tanmateix, especifica que els plans han d'especificar l'ús previst per a cada reserva de sòl per a dotacions públic, encara que no obstant això, l'administració podrà establir-hi qualsevol ús per a dotacions públic i ajustar-se a una sèrie de regles.  
Entre altres, l'article distingeix com a ús per a aquest tipus de sòls per a dotacions, el de servei urbà- infraestructures, en el qual podria enquadrar-se l'ús de parc de bombers que es pretén ubicar en aquestes parcel·les.  
Segon  
La tramitació és correcta, d'acord amb el que estableix l'article 55.1 per remissió a l'article 38, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. Per altra part, la documentació està completa, d'acord amb el que disposa l'article 27 de la Llei Reguladora de l'Activitat Urbanística.  
Tercer  
La Comissió Territorial d'Urbanisme és l'òrgan competent per a emetre el dictamen resolutori sobre l'aprovació definitiva dels plans generals i de les seues modificacions, d'acord amb les disposicions transitòries segona i setena de la Llei Reguladora de l'Activitat Urbanística, amb relació a l'article 10.A per remissió de l'article 9.1, ambdós del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista del que antecedeix, la Comissió Territorial d'Urbanisme de València, en sessió de 27 de novembre de 1996, emet un informe favorable respecte de l'expedient de referència, i considera que pertoca adoptar el següent acord:  
Aprovar definitivament la modificació número 1 del Sector-1 Bony de Catarroja, i atribuir als sòls dotacions d'ús de servei urbà-infraestructures, d'acord amb el que estableix el fonament de dret primer.  
L'Ajuntament de Catarroja haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi a la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de la data en què es publique.  
Tot això, sense perjudici que s'hi puga interposar qualsevol altre recurs que s'estime pertinent.  
València, 27 de novembre de 1996  
El secretari de la Comissió Territorial d'Urbanisme  
José Manuel Palau Navarro